রামায়ণ: পার্ট ওয়ান একটি আসন্ন ভারতীয় পৌরাণিক মহাকাব্য নির্ভর অ্যাডভেঞ্চার নাট্যধর্মী চলচ্চিত্র, যা পরিচালনা করেছেন নিতেশ তিওয়ারি এবং চিত্রনাট্য লিখেছেন শ্রীধর রাঘবন। এই চলচ্চিত্রটি বাল্মীকির সংস্কৃত মহাকাব্য "রামায়ণ" অবলম্বনে নির্মিত, যা হিন্দু ধর্মের দুটি মৌলিক মহাকাব্যের একটি। এটি একটি পরিকল্পিত দুই পর্বের সিরিজের প্রথম কিস্তি হিসেবে তৈরি হচ্ছে। এই চলচ্চিত্রে অভিনয় করেছেন একটি বিশাল তারকাবহুল দল, যার মধ্যে রয়েছেন রণবীর কাপুর, সাই পল্লবী, যশ, অমিতাভ বচ্চন, সানি দেওল, অরুণ গোভিল, লারা দত্ত, রবি দুবে, কাজল আগরওয়াল, রাকুল প্রীত সিং, কুণাল কাপুর, শীবা চাড্ডা, ইন্দিরা কৃষ্ণন এবং শোভনা।  রামায়ণ: পার্ট ১ চলচ্চিত্রটি অর্থায়ন করেছে নমিত মালহোত্রার "প্রাইম ফোকাস স্টুডিওস", যশ-এর "মনস্টার মাইন্ড ক্রিয়েশন্স", এবং চার্লস রোভেনের আমেরিকান স্টুডিও "অ্যাটলাস এন্টারটেইনমেন্ট"। তবে পুরো চলচ্চিত্রটি নির্দেশক তিওয়ারির নিজ দেশ ভারতেই চিত্রায়িত ও সম্পাদিত হয়েছে। ₹৪,০০০ কোটি ভারতীয় প্রযোজনার সর্বোচ্চ বাজেটে নির্মিত এই ছবিটি নমিত মালহোত্রার প্রাইম ফোকাস স্টুডিও এবং তার ব্রিটিশ-ভারতীয় স্টুডিও ডিএনইজি এবং যশের মনস্টার মাইন্ড ক্রিয়েশনস দ্বারা অর্থায়ন করা হয়েছিল। ভিজ্যুয়াল এফেক্টগুলি পরিচালনা করেছেন ডিএনইজি এবং রিডিফাইন এবং স্কোরটি এ. আর. রহমানের সাথে হান্স জিমার যৌথভাবে রচনা করেছেন। এটি আইম্যাক্স ফিল্ম ক্যামেরা ব্যবহার করে শুটিং করা প্রথম ভারতীয় ছবি হতে চলেছে ।  চলচ্চিত্রটি ২০২৬ সালের নভেম্বর মাসে, দীপাবলির সময়ে ভারতে স্ট্যান্ডার্ড এবং আইম্যাক্স ফর্ম্যাটে মুক্তি পাওয়ার কথা রয়েছে। ২০২৭ সালের নভেম্বরে দ্বিতীয় অংশ রামায়ণ: পার্ট টু  মুক্তি পাওয়ার কথা রয়েছে।  অভিনয়শিল্পী   রাম এবং পরশুরাম চরিত্রে দ্বৈত ভূমিকায় রণবীর কাপুর   রাবণ চরিত্রে যশ   সীতা চরিত্রে সাই পল্লবী   যুবতী সীতার চরিত্রে কিয়ারা সাধ   লক্ষ্মণ চরিত্রে রবি দুবে   হনুমান চরিত্রে সানি দেওল   জটায়ু চরিত্রে অমিতাভ বচ্চন   কৈকেয়ী চরিত্রে লারা দত্ত   দশরথ চরিত্রে অরুণ গোভিল   কৌশল্যা চরিত্রে ইন্দিরা কৃষ্ণন   ইন্দ্র চরিত্রে কুণাল কাপুর   মন্দোদরী চরিত্রে কাজল আগরওয়াল   শূর্পণখা চরিত্রে রাকুল প্রীত সিং   বিদ্যুতজিহভা চরিত্রে বিবেক ওবেরয়   ভরত চরিত্রে আদিনাথ কোঠারে   মন্থরা চরিত্রে শিবা চাড্ডা   বশিষ্ঠ চরিত্রে শিশির শর্মা   বিশ্বামিত্রের চরিত্রে অজিঙ্ক দেও   ঊর্মিলা চরিত্রে সোনিয়া বালানি সঙ্গীত  ছবিটির সাউন্ডট্র্যাকটি হান্স জিমারের সাথে এ আর রহমান পরিচালনা করেছেন। এই ছবিটি ভারতীয় সিনেমায় একজন মৌলিক সুরকার হিসেবে জিমারের আত্মপ্রকাশকে চিহ্নিত করে । "রামায়ণ (পরিচয় থিম)" শিরোনামের প্রথম এককটি ২০২৫ সালের ৩ জুলাই এর সংক্ষিপ্ত সংস্করণে প্রকাশিত হয়েছিল।  বাজারজাত ২০২৪ সালের ৬ নভেম্বর মালহোত্রা আনুষ্ঠানিকভাবে একটি পোস্টারের মাধ্যমে রামায়ণ: পার্ট ১ এবং পার্ট ২ সিনেমার ঘোষণা দেন, একইসাথে দুইটি ছবির মুক্তির তারিখও প্রকাশ করেন। মালহোত্রা বারবার এই সিনেমাটিকে একটি "গ্লোবাল ফিল্ম" হিসেবে তুলে ধরেছেন—যা একটি ভারতীয় বিষয়বস্তুকে উপস্থাপন করলেও পুরো বিশ্বের দর্শকদের জন্য নির্মিত। তিনি বহুবার তার দৃষ্টিভঙ্গি ব্যাখ্যা করে বলেছেন, এই সিনেমাকে তিনি বিশ্বের সবচেয়ে বড় প্রোডাকশনগুলোর—যেমন ডুন বা অ্যাভাটার—সাথে সমানে সমানে দাঁড় করাতে চান। তিনি জোর দিয়ে বলেছেন, বাজেট বা কারিগরি দক্ষতার সীমাবদ্ধতার অজুহাত তিনি দেবেন না—যেসব বিষয় অতীতে ভারতীয় বৃহৎ বাজেটের সিনেমাগুলোকে দৃষ্টিনন্দনভাবে সফল হতে বাধা দিয়েছে—এবং আত্মবিশ্বাসের সঙ্গে এমন কিছু দৃশ্য উপস্থাপনের প্রতিশ্রুতি দিয়েছেন, যা আগে কখনো দেখা যায়নি। সিনেমাটির প্রথম ঝলক ২০২৫ সালের ৩ জুলাই প্রকাশিত হয়।  মুক্তি রামায়ণের প্রথম অংশটি ২০২৬ সালের ৬ নভেম্বর দীপাবলি উপলক্ষে ভারতে স্ট্যান্ডার্ড এবং আইম্যাক্স ফর্ম্যাটে মুক্তি পাওয়ার কথা রয়েছে। নমিত মাহোত্রা ইংরেজি, স্প্যানিশ এবং জাপানি সহ একাধিক ভাষায় ছবিটি মুক্তি দেওয়ার পরিকল্পনা ঘোষণা করেছেন, উন্নত প্রযুক্তি ব্যবহার করে নিশ্চিত করা হয়েছে যে প্রতিটি সংস্করণ কেবল মূল হিন্দি থেকে ডাবিং না করে যতটা সম্ভব খাঁটি মনে হয়।  তথ্যসূত্র  টীকা   সূত্র তালিকা  বহিঃসংযোগ    বিষয়শ্রেণী:২০২৬-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:রামায়ণ অবলম্বনে চলচ্চিত্র বিষয়শ্রেণী:ভারতীয় মহাকাব্যিক চলচ্চিত্র